google/wiki40b huggingface dataset:
Universitetet i Bologna

Historie

Det er uklart nøyaktig når universitetet ble grunnlagt, men historiske studier tyder på at det skjedde mot slutten av 1000-tallet. En gruppe historikere fikk på 1800-tallet i oppdrag å finne en eksakt dato, og kom frem til årstallet 1088, som i dag brukes som offisielt grunnleggingsår. Med dette regnes Universitetet i Bologna som det eldste universitetet i verden som har vært i kontinuerlig drift.  
Byen Bologna begynte i 1350 å betale professorenes lønn, som tidligere ble betalt av studentene. Dermed ble universitetet offentlig finansiert, og har operert sådan siden. 
Universitetet er historisk kjent for sin undervisning i romerretten og den kanoniske rett. Universitetet i Bologna huser dermed ikke overraskende verdens eldste juridiske fakultet. Universitetet var det første til å ta i bruk ordet "studium" om utdanningsfasen, samt ordet "universitas" for å beskrive utdanningsinstitusjonen som helhet. Som sentral i utviklingen av den moderne universitetsutdanningen, med laurea (treårig bachelor) og magistrale (toårig master), var universitetet 1999 vert for Bologna-prosessen, som definerte rammevilkårene for høyere utdanning i Europa.

Organisasjon

Universitetet består av 33 fakulteter (dipartimenti), og har omkring 100 000 studenter innskrevet. Foruten Bologna har universitet også fakulteter i Cesena, Forlì, Ravenna, Rimini og Buenos Aires.
Steve Wynn

Karriere i band

Før han stiftet the Dream Syndicate, spilte Wynn gitar i det California-baserte bandet The Suspects, hvis medlemmer inkluderte vokalisten Kendra Smith (senere bassist i The Dream Syndicate), Russ Tolman and Gavin Blair (som seinere dannet True West). 
I 1979 slapp de singelen, "It's Up to You" b/w "Talking Loud." To år seinere under navnet 15 Minutes, slapp han på egen hånd en ny single, "Last Chance for You" b/w "That's What You Always Say" (som seinere ble fremført av the Dream Syndicate).
Selv om Dream Syndicate var kritikerfavoritt og hadde stor innflytelse på andre musikere, og i kort tid var signert på et stort plateselskap, uteble den virkelig store kommersielle suksessen, men fanbasen etablerte Steve Wynns solokarriere.
Hans siste album er gitt ut under bandnavnet Steve Wynn and the Miracle 3.
I 2008 stiftet Wynn The Baseball Project med Peter Buck, Scott McCaughey, og Wynns kone, trommeslager Linda Pitmon. I 2012 gjenoppstod the Dream Syndicate etter en gjenforeningskonsert i Barcelona. Bandet kommer til Oslo og Rockefeller for konsert 25. mai 2013, deres første konsert i Norge på mer enn 25 år.

Solokarriere

Siden 1990 er Wynn kjent som en svært samarbeidende artist, og han har sluppet en rekke album med ulike musikkstiler. Hans første soloalbum, Kerosene Man, inneholder en duett med Johnette Napolitano fra Concrete Blonde. Peter Buck, fra R.E.M., var med på oppfølgeren Dazzling Display, og var med og skrev tittellåta. Skiva Melting in the Dark (1996) er backet av Boston-bandet Come.
Here Come the Miracles (2001) er hans bestselger hittil, og det som har fått best kritikker, der det har dukket opp på flere kritikeres topp 10-liste for det året.
I 1985 skrev Wynn en samling låter med Dan Stuart fra Green on Red, og utga albumet Danny and Dusty. Gjennom 90-årene var han medlem av indie-supergruppa Gutterball med  Stephen McCarthy fra The Long Ryders, Bob Rupe fra The Silos og Cracker, og Bryan Harvey and Johnny Hott fra House of Freaks.
Dobbel-CD-en From a Man of Mysteries: A Steve Wynn Tribute ble sluppet av den tyske labelen Blue Rose i 2004 og inneholder Wynn-låter fremført av Concrete Blonde, the Silos, Chuck Prophet, The Minus 5, Russ Tolman fra True West og en rekke andre.
Wynn er idag mer kjent og populær i Europa enn i USA, men han turnerer flittig på begge kontinenter, og spiller ofte Dream Syndicate-låter på konsertene sine. Han er også blant artistene som tillater bootleg-opptak fra sine konserter, som ofte er å finne på Live Music Archive at archive.org (se link).
Damien Renard

Karriere

Renard var på det franske laget som tok sølvmedalje på stafett under VM i orientering i japanske Aichi i 2005. Han løp andre etappe på det franske laget som ellers bestod av Francois Gonon og ankermann Thierry Gueorgiou. Nøyaktig samme lag tok ett år senere sølvmedalje på stafett under EM i estiske Otepää i 2006.
I verdenscupen i orientering ble Renards beste sammenlagtplassering 7.-plassen han tok i 2007. Hans eneste verdenscupseier tok Damien Renard 2. oktober 2002 da han gikk til topps på sprinten i tsjekkiske Brno. Dette ble også hans eneste pallplassering i verdenscupsammenheng. 
Damien Renard løp i tre sesonger for Kristiansand Orienteringsklubb, hvor han i 2009 var med på å vinne verdens største orienteringsstafett, Jukola.
Leucispa

Utseende

En middelsstor, lang og smal, gulbrun bladbille, hode, antenner og bein mørke. Oversiden er halvmatt og tett og kraftig punktert. Antennene er rundt en tredjedel av kroppslengden og består av 10 ledd. Pronotum er trapesformet, lengre enn bredt. Dekkvingenes er lange og smale, tilspissede bak, med punktrader.

Levevis

Både larver og voksne lever på planter og eter fra dem. Artens vertsplante er ukjent.

Utbredelse

Arten er utbredt i Australia.
Munchon

Administrativ inndeling

Byen er delt inn i 16 dong (nabolag) og 14 ri (landsby).
Subversjonsmyter

Subversjonsmyter, eller kontrasubversjonsmyter, er et samlebegrep på advarselsfortellinger om en parts bevisste undergravning av bestående aspekter ved samfunnet, og kan ordnes inn under hovedtemaet konspirasjonsteorier. Subversjonsmyter kalles ofte kontrasubversjonsmyter da de omhandler ødeleggende krefters trusler mot bestående kultur, verdier, liv og helse, mens det samtidig manes til kamp mot de involverte. Michael Barkun deler konspirasjonsteorier i tre deler, subversjonsmyter faller inn under Barkuns definisjon av Systematiske konspirasjonsteorier.  I systematiske konspirasjonsteorier er det store organisasjoner som vil infiltrere eller subversere eksisterende institusjoner. Organisasjonene kan være skjulte eller åpne grupper, blant de utsatte for slike teorier er frimurere, jøder, muslimer, kommunister eller internasjonale kapitalister.

Bruk av mytene

Gjennom historien kan en se subversjonsmyter som har blitt brukt for å skape frykt og hat mot grupper i samfunnet. På 1100-tallet sirkulerte det myter om jødiske ritualmord på kristne gutter. Jøder ble utsatt for nye forfølgelser etter at deres subversive planer ble "avslørt" i falsumet Sions vises protokoller kom ut i starten av 1900-tallet.
I Norge var det i 1869 demonstrasjoner mot Den Norske Frimurerorden på Grev Wedels plass foran Gamle Logen. Grunnlaget for demonstrasjonene var ryktene som gikk i hovedstaden om at frimurerne sto for Norges eksport av saltet menneskekjøtt til Tryntyrken.
Eurabia-myten, om muslimers arbeid for å infiltrere og subversere det europeiske samfunnet for å gjøre Europa til en ny muslimsk stat, er det beste eksemplet på en moderne subversjonsmyte. Myten ble skapt av Bat Ye'or, og ble utviklet utover 1990- og 2000-tallet. Eurabia-myten har ikke hatt en betydelig oppslutning, men fikk økt oppmerksomhet etter Anders Behring Breiviks angrep 22. juli 2011.
Aula-brannen

Aula-brannen var en brann i aulaen i Universitetet i Oslo, natten til 28. november 1943, like før den tyske okkupasjonsmakten skulle arrangere en konsert der. De tyske okkupasjonsmyndighetene benyttet brannen som et påskudd for å arrestere og deportere studentene ved universitetet.

Brannen

Skadene var ubetydelige da brannvesenet raskt kom til stedet, siden brannstifterne selv hadde varslet brannen. Fra norsk hold ble det hevdet at brannen var en nazistisk provokasjon, etter mønster av Riksdagsbrannen i Berlin i 1933. Tyske okkupasjonsmyndigheter hevdet at kommunistiske studenter sto bak, og Josef Terboven beordret en større aksjon mot studentene ved Universitetet i Oslo den 30. november. 1 166 personer, hovedsakelig mannlige studenter, ble arrestert, og universitetet ble stengt. Blant de arresterte var det mange som hadde lite eller ingenting med motstandsbevegelsen å gjøre, og arrestasjonene har derfor blitt sett på som en form for represalier. 644 av de arresterte ble sendt til leirer i Tyskland, og 17 personer døde under oppholdet.

De ansvarlige

Det kom 1949 frem at personer i kretsen rundt den illegale avisen London-Nytt hadde stått bak ildspåsettelsen på initiativ av Petter Moen. Hensikten var, ifølge Svein Wilhelm Bruuns vitnemål i en landssvikersak, å legge skyld på nazistene, og «piske opp hatet mot tyskerne». Dette oppdraget hadde de fått fra England, da britene mente at det var for gemyttlige tilstander mellom den norske befolkning og den tyske okkupasjonsmakt, hevdet Bruun. Motstandsgruppen skrev selv i sin illegale avis at det var tyskerne som sto bak. I 1993, ved femtiårsmarkeringen for arrestasjonene som fulgte brannen, kom det fram at det var fire menn som sto bak, og at lederen var Petter Moen. Moen omkom da fangeskipet han var med på vei til Tyskland sank i 1944.
Weissenhofsiedlung

Historie

Weissenhofsiedlung ble oppført som en del av Deutscher Werkbunds utstilling Die Wohnung, som ble arrangert i Stuttgart 1927. Bygningene i området er relativt unisont utformet med tidstypiske karaktertrekk som hvitpussede fasader, takterrasser og bærende strukturer i betong. Hele byggeprosessen var banebrytende, og viste mye av det som skulle komme, som for eksempel prefabrikerte byggeelementer og innflytelse fra brukerne på utforming av boligene.
Mange av husene ble meget skadet under den andre verdenskrigen og i dag finnes 11 av de 21 opprinnelige bygningene. 
I 2006 ble ett av Le Corbusiers hus i Weissenhofsiedlung opprettet som museum.
Ishockey under Vinter-OL 2002 – Menn – Kvalifisering

Direkte kvalifisering

For å kvalifisere seg direkte til OL skulle landet være rankert som en av de åtte beste landene i verden ved ishockey-VM 1999. Canada, Finland, Russland, Sverige, Tsjekkia og USA var som de seks beste lagene automatisk kvalifisert til turneringen og samtidig direkte kvalifisert til første runde. Landene rangert som nummer 7 og 8 (henholdsvis Slovakia og Sveits) var kvalifisert til den innledende runden.

Regional førkvalifisering

To regionale førkvalifiseringsturneringer skulle redusere feltet av deltagernasjoner til seksten land.

Olympisk førkvalifisering

Den olympiske førkvalifiseringen ble arrangert i fire grupper i perioden 10.−13. februar 2000. Gruppevinnerne avanserte til den endelige olympiske kvalifiseringen.

Olympisk kvalifisering

Den endelige olympiske kvalifiseringen ble arrangert i to grupper i perioden 8.−11. februar 2001. Frankrike, Hviterussland, Latvia, Ukraina, Tyskland og Østerrike sikret de siste seks plassene i turneringen.
Tanjung Bin kullkraftverk

Tanjung Bin kullkraftverk er et kullkraftverk ved utløpet av elva Sungai Pulai i regionen Johor i Malaysia. Det har en installert produksjonskapasitet i enhet A-b er på 2224 MW fordelt på 3 nøyaktig like store blokker / turbiner. Eier er Malakoff Berhad Co.
Anlegget ble utbygd i årene 2003–2006. Brenselstypen er kull.
Anlegget må ikke forveksles med Tanjung Jati kullkraftverk i Indonesia.
Ernst W. Selmer

Utmerkelser

Selmer var medlem av Det Norske Videnskaps-Akademi.
Åsane Byggsenter

Åsane Byggsenter på Nyborg i bydelen Åsane i Bergen er Vestlandets største byggsenter og huser til sammen ca. 45 virksomheter med alt til hus og hjem, samt byggefirma, trelastlager, ulike servicekontorer, verksteder og lagervirksomhet. Alle butikkene på senteret har spesialisert seg på egne fagområder innenfor bygg- og interiør. Åsane Byggsenter blir gjerne kalt et kompetansesenter, og er unikt i sitt slag.
Bilderbogen

Historikk

Bildearkene hadde sin opprinnelse i de masseproduserte ettbladstrykkene og illustrerte flygebladene fra 1400- og 1500-tallet. Disse ble først og hovedsakelig laget som tresnitt, seinere også som finere kobberstikk, og var ofte håndkolorert. Tidlig på 1800-tallet ble dessuten litografiteknikken tatt i bruk. Metoden tillot store opplag, og etter hvert også godt trykk i farger. Bilderbogen ble produsert ved i alt 300 trykkerier over hele Europa, hvorav de franske i Épinal, tyske i den nordtyske byen Neuruppin, Augsburg, Nürnberg, München, Berlin og andre steder, samt i Moskva, utmerket seg spesielt. Som eksempel på produksjonen kan nevnes at firmaet Gustav Kühn i Neuruppin i 1832 produserte over én million bilder som ble spredt over store deler av Nord-Europa. Münchener Bilderbogen var en serie, ofte tegneserieliknende bildeark utgitt av Verlag Braun & Schneider i München fra 1848 til 1905. I alt omkring 1200 trykk og 50 årganger ble produsert. De omfattet blant annet tegneseiene til Wilhelm Busch.
Denne formen for folkelig massekunst ble på slutten av 1800-tallet utkonkurrert av oljetrykk og illustrerte underholdningsblader. Oljetrykk var litografiske reproduksjoner trykt i mange farger på lerret eller papir med preg som siden ble lakkert. De ble masseprodusert og solgt fra 1850- til 1930-tallet.
I dag er slike plansjer og bildetrykk blitt samlerobjekter som ofte selges på auksjoner og loppemarkeder. I glansdagene var dette billige trykk beregnet på et bredt publikum som ikke hadde råd til originalkunst. Bildene ble brukt både som dekorativ kunst til å ha på veggen og til undervisning; det siste gjaldt for eksempel ABC-bilder, trykk med eventyr og moraliserende motiver. På tross av opprinnelig store opplag, er det i dag forholdsvis få Bilderbogen igjen. Bildeark er også kommet med i museumssamlinger.

Russiske lubki

I Russland ble tilsvarende bildetrykk kalt lubok (lubki i flertall). Tradisjonen med disse varte fra 1600- til 1900-tallet.
Rhynchocephala

Utseende

En middelsstor gullbasse, oransje med svarte flekker. Hodet er spisst forlenget forover, pannen med nokså lange, gulbrune hår. Pronotums sider er vinklet i midten, nesten rettlinjede foran og bak dette. Pronotum har et par små, svarte flekker på sidene. Scutellum er tofarget, svart foran og oransje bak. Dekkvingene har fem par svarte flekker, beina er svarte.

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Norgesmesterskapet i boksing 1960

Norgesmesterskapet i boksing 1960 ble arrangert 6. mars i Oslo.
Kongepokalen ble vunnet av Dagfinn Næss. 
Beste klubb ble Sportsklubben Bergen Sparta.
Kamasutra

Kamasutra (sanskrit: कामसूत्र, Kāmasūtra), kjent i vesten som Kama Sutra, er verdens mest kjente og omtalte tekst om seksualitet. Det er gammel hindutekst tilskrevet den indiske filosofen Vātsyāyana en gang på 200-tallet e.Kr. Da den ble skrevet, ble seksualitet ansett som en av fire hovedpilarer i et menneskes liv innenfor hinduismen. (Dharma, Artha, Kāma og Moksha). Den er hovedsakelig i prosa, med flere poetiske vers i formen anuṣṭubh.
Kāma betyr kjærlighet, nytelse og begjær, og har en del som er praktiske råd om samleie, men teksten handler om langt mer enn bare dette: den tar opp kjærlighet, lyst, flørt, frieri, forføring, avvisning, utroskap og ekteskap, om seksuell kraft, manipulasjon og bedrag. Sūtra betyr bokstavelig en tråd eller en linje som holder alle ting sammen, og i overført, metaforisk refererer til en aforisme eller en samling av slike aforismer i form av en manual/lærebok.
I motsetningen til den populære vestlige oppfatningen av Kama Sutra er den ikke utelukkende en sexmanual, men presenterer seg selv som en håndbok med retningslinjer til et dydig og nådig liv som diskuterer kjærlighetens vesen, familieliv og andre aspekter knyttet til menneskelig gleder i livet. Kama Sutra blir ofte framstilt som en bok om seksuelle posisjoner under samleie, men i virkeligheten er det kun rundt tjue prosent av boken som har tatt emnet. Det meste av boken handler om kjærlighetens filosofi og teorier om kjærlighet som utløser lengsel og begjær, hva som tar vare på den, og hvordan og når den er god eller dårlig.
Kama Sutra kan ha blitt skrevet mellom 300-tallet f.Kr. og 100-tallet e.Kr. og som et kompendium ble det samlet til sin nåværende form på 100-200-tallet e.Kr.
Knut Erik Jensen (1981)

Diskografi

Jensen har spilt på album med Kilombo og svartmetall-bandet Perished.
Acylochilus

Utseende

Små til middelsstore (6–15 millimeter), avlangt ovale, blanke, rødbrune oldenborrer. Oversiden er uten påfallende hår. Antennene består av bare åtte ledd, de tre ytterste danner en vifte. "Snuten" (clypeus) er rundet. Pronotums sider har en knekk litt foran midten, ellers nesten rettlinjede. Dekkvingene har tre opphøyde lengdelister. Beina er kraftige, bakleggen nærmest kjegleformet.

Utbredelse

Slekten er utbredt i Argentina.
Edgar Alén Rasmussen

Bibliografi

I 1999 ga han også ut sin første og eneste diktsamling Håndslag.
11. mars

Navnedag

Norge: Edvin, Tale
Sverige: Edvin, Egon
Danmark: Thala
Axel Pehrsson-Bramstorps regjering

Axel Pehrsson-Bramstorps regjering var Sveriges regjering mellom 19. juni 1936 og 28. september 1936. Regjeringssjef (statsminister) var Axel Pehrsson-Bramstorp.
Fylkesvei 7002

Fylkesvei 7002 (Fv7002) i Trøndelag går mellom Brede og Steinkjer i Snåsa kommune. Veien er 14,3 km lang
Før Trøndelag fylke ble opprettet 1. januar 2018 hadde veien betegnelsen Fylkesvei 322 (Nord-Trøndelag).
2. divisjon fotball for menn 2013, avdeling 4

2. divisjon fotball for menn, avdeling 4 2013 startet 13. april 2013 og blir avsluttet 19. oktober 2013. 
Tromsdalen rykket ned fra 1. divisjon 2012. Eidsvold Turn, Skedsmo og Strindheim rykket opp fra 3. divisjon 2012.
Vinneren av avdelingen rykker direkte opp til 1. divisjon. De tre siste lagene rykker ned til 3. divisjon.
Sjaktgrav

En sjaktgrav er en dyp, rektangulær begravelsesstruktur, lik i fasong som de grunnere hellekister, som inneholder et gulv av rullestein, vegger av murverk av knust stein, og et tak konstruert av treplanker.
Sjaktgraver finner man blant annet ved Mykene i Hellas, der flere arkeologiske funn har blitt gjort, som den eldste rav funnet i Sør-Europa, og en dødsmaske i gull.
Katterat stasjon

«Katteratgubben»

Den vel 4 meter høye steinformasjonen «Katteratgubben» befinner seg ca. 50 meter vest av jernbanestasjonsområdet. Selv om den omtrent ti tonn tunge steinblokken balanserer på en annen stein, har den ikke rast sammen på tross av to tunellspregningsprosjekter like ved.
Freedom Writers

Historien

Freedom Writers, regissert av Richard LaGravenese, er inspirert av en sann historie og dagbøker til ekte tenåringer fra Long Beach, California. Filmen er satt til området rundt Wilson Classical High School i Long Beach, California, fra 1994-1998, og med dobbelt vinner av Academy Award, Hillary Swank som engelsklærer Erin Gruwell. I begynnelsen var barna veldig uvennlige mot Gruwell, men hun motiverte dem, og lot dem skrive dagbok. Alle dagbøkene som vises i filmen er ekte og de har alle blitt skrevet av barna.
Etter et par dager med klassen kommer Gruwell og hennes studenter inn i en diskusjon om rasisme, og hun sammeligner en karikatur av en svart student med store lepper, tegnet av en meksikansk student, med en nazists tegning av jøder med store neser. Hun tar så studentene med på en klassetur til Los Angeles' Museum of Tolerance for å lære dem om holocaust. Utsiden av museet blir vist, og det er også noen scener inne i museet, hvor det vises simulerte inntog i gasskammere i nazi-tilintetgjørelsesleirer.
Syklotron

Syklotron er en type partikkelakselerator som blir brukt til å akselerere ladede partikler for blant annet å fremstille supertunge isotoper. Syklotroner har vært viktige i oppdagelsen og fremstillingen av flere av de transurane grunnstoffene. Den ble oppfunnet i 1929 av Ernest Lawrence ved Berkeley-universitetet i California, USA, og han fikk innvilget patent på syklotronen 2. februar 1934 (patentnummer 1948384). Lawrence mottok i 1939 Nobelprisen i fysikk for oppfinnelsen av syklotronen, og de eksperimentene han utførte med den.
I dag benyttes syklotroner til å produsere radioaktive isotoper for bruk i positronemisjonstomografi (PET-scanning).

Virkemåte

Syklotronen består av et vakuum-kammer hvor ladede partikler blir akselert av høyfrekvent vekselspenning. Ved hjelp av magnetfelt blir partiklene holdt i en tilnærmet sirkelformet bane. For hver gang partiklene passerer åpningen mellom de halvmåne-formede elektrodene blir de akselerert. Syklotronen kan akselerere ladede partikler som protoner, deuteroner, alfapartikler og tyngre ioner.

Syklotroner i Norge

Fysisk institutt ved Universitetet i Oslo har siden 1979 hatt en 35 MeV syklotron. Denne syklotronen kan akselerere partikler til en tredjedel av lysets hastighet. Rikshospitalet i Oslo var det første sykehuset i landet med egen syklotron. Den driftes av Norsk Medisinsk Syklotronsenter. Haukeland universitetssykehus i Bergen har en syklotron ved Senter for Nukleærmedisin/PET. I februar 2015 fikk NTNU og St. Olavs hospital i Trondheim en syklotron i gave fra en privatperson.
Havrettskonvensjonen

De forente nasjoners havrettskonvensjon (engelsk: United Nations Convention on Law of the Sea, UNCLOS) er en internasjonal overenskomst som regulerer ferdsel og økonomisk aktivitet på åpent hav, samt kyststaters rettigheter i deres nære havområder. Sekretariatet for konvensjonen er lagt til FNs avdeling for havspørsmål og havrett (United Nations Division for Ocean Affairs and the Law of the Sea).

Historikk

«Fritt hav» er et prinsipp som går tilbake til 1600-tallet; nasjonale rettigheter var avgrenset til et smalt belte utenfor kystlinjen, vanligvis 3 nautiske mil. Alt hav utenfor denne territorialgrensen var internasjonalt farvann – fritt for alle stater, uten å tilhøre noen.
På 1900-tallet begynte mange kyststater å melde behov for å utvide sine farvann, enten for å utnytte mineralressurser, beskytte fiskebestander eller føre kontroll med utslipp. Spørsmålet kom opp i Folkeforbundet, som avholdt en konferanse i Haag – uten at noe vedtak ble fattet. En stat som aktivt underminerte prinsippet om fritt hav, var USA. I 1945 proklamerte president Truman at USA forbeholdt seg retten til utnyttelse av naturressursene på landets kontinentalsokkel. Andre stater var raske til å kopiere USA. Mellom 1946 og 1950 utvidet både Argentina, Chile, Peru og Ecuador sin suverenitet til 200 nautiske mil fra kysten for å innlemme fiskebankene i Humboldtstrømmen. Andre stater fulgte opp med å utvide sitt territorialfarvann til 12 nautiske mil. I 1967 var det bare 25 stater som fortsatt brukte den gamle 3-milssonen, og åtte stater hadde innført 200-milssone.
I 1956 holdt FN sin første havrettskonferanse (UNCLOS I) i Genève. Konferansen resulterte i fire konvensjoner som regulerte ulik virksomhet til havs. Den andre havrettskonferansen (UNCLOS II) gikk av stabelen i 1960, og resulterte ikke i noen internasjonal avtale.
Den tredje havrettskonferansen ble åpnet i New York i 1973, og begynte arbeidet med en ny traktat. Konferansen varte til 1982, og over 160 stater deltok. Arbeidet med konvensjonen ble ført etter konsensusprinsippet for å unngå at grupper av land organiserte seg i henhold til egeninteresse. Traktatteksten ble lagt ut for undertegning 10. desember 1982, og trådte i kraft 14. november 1994, etter at Guyana som den sekstiende staten hadde signert
Drammensskolen

Drammensskolen består av 19 grunnskoler, fordelt på 12 barneskoler, 5 ungdomsskoler, 1 kombinert skole, 1 interkommunal alternativ skole. I 2011 er det 7 200 elever og ca 700 pedagoger ved Drammensskolen.

Visjon

Drammen kommune har satt seg høye mål med visjonen:
«Norges beste skole. En skole der hver enkelt elev oppfyller sitt fulle faglige potensial og blir et trygt og selvstendig menneske.»
Satsingen synliggjøres i "Handlingsplan for Norges beste skole".